
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 36  
                                                              din 28 martie 2024
privind aprobarea înființării de activități finanțate integral din venituri proprii pentru unitățile de învățământ preuniversitar de stat din Municipiul Sighișoara


Consiliul Local al Municipiului Sighișoara, întrunit în ședință ordinară,

Luând act de proiectul de hotărâre, înregistrat cu nr. 10.743/20.03.2024 și la Consiliul Local Sighișoara cu nr. 11.073/22.03.2024, de referatul de aprobare, înregistrat cu nr. 10.740/20.03.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;


Având în vedere prevederile art. 67 alin. (1) lit. ”a” și lit. ”c” din Legea nr. 273/2006 privind finanțele publice locale, cu modificările și completările ulterioare, potrivit cărora finanțarea instituțiilor publice, respectiv finanțarea cheltuielilor curente și de capital ale instituțiilor publice se asigură astfel:

a) integral din bugetul local;

c) integral din venituri proprii;


Luând în considerare prevederile art. 68 alin. (2) din Legea nr. 273/2006 privind finanțele publice locale, cu modificările și completările ulterioare, potrivit cărora veniturile proprii ale bugetelor instituțiilor publice, finanțate potrivit art. 67 alin. (1) lit. ”c” din aceeași lege, provin din prestări servicii, chirii, proiecte, valorificări de produse din activități proprii sau anexe și altele;

Având în vedere prevederile art. 71 alin. (1) din Legea nr. 273/2006 privind finanțele publice locale, cu modificările și completările ulterioare, potrivit cărora autoritățile deliberative pot aproba înființarea de activități integral finanțate din venituri proprii pe lângă unele instituții publice, finanțate potrivit art. 67 alin. (1) lit. ”a”, stabilind totodată domeniul de activitate, categoriile de venituri, natura cheltuielilor, sistemul de organizare și funcționare a acestor activități;


Luând în considerare prevederile art. 142 alin. (1) din Legea învățământului preuniversitar nr. 198/2023, cu modificările și completările ulterioare;
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 10.746/20.03.2024, prin care se propune aprobarea înființării de activități finanțate integral din venituri proprii pentru unitățile de învățământ preuniversitar de stat din Municipiul Sighișoara;

Având în vedere avizele favorabile ale tuturor comisiilor pe domenii de specialitate;         

În temeiul art. 129 alin. (2) lit. ”b” și lit. ”d”, alin. (4) lit. ”c”, alin. (7) lit. ”a” și lit. ”n”, alin. (14), art. 139 alin. (1) și alin. (3) lit. ”c” și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

    H O T Ă R Ă Ș T E:


Art. 1. Se aprobă înființarea de activități finanțate integral din venituri proprii pentru unitățile de învățământ preuniversitar de stat din Municipiul Sighișoara, conform Anexelor nr. 1, nr. 2 și nr. 3, care fac parte integrantă din prezenta hotărâre.


Art. 2. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Serviciul Monitorizare Servicii de Utilități Publice, Guvernanță Corporativă și Transport Public Local și Biroul Buget, Contabilitate, Salarizare – Direcția Economică din cadrul Municipiului Sighișoara, precum și unitățiile de învățământ preuniversitar de stat din Municipiul Sighișoara.


Art. 3. Prin grija d-nei Bizo Anca, Secretar General al Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,
  

         Stupariu Călin                                  
                                                                                                           Contrasemnează pentru legalitate
                                    SECRETARUL GENERAL al municipiului,

                                                            Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Biroul Buget, Contabilitate, Salarizare – Direcția Economică;
23 ex. pentru unitățiile de învățământ preuniversitar de stat din Municipiul Sighișoara.
B.A.

